**Kováč Architects s.r.o.**

Štvrť SNP 997/11

Galanta 924 01

PROJEKT STAVBY pre stavebné konanie

**DENNÝ STACIONÁR V MESTE TLMAČE**

**B. SÚHRNNÁ TECHNICKÁ SPRÁVA**

Tlmače, k.ú. Tlmače, č. parc.: 5999/132

Investor – objednávateľ:

Mesto Tlmače, Nám Odborárov č. 10, 935 21 Tlmače

Apríl 2019

1. Základná charakteristika stavby

Plánovaný denný stacionár v meste Tlmače bude realizované v meste Tlmače, na parc. č. 5999/132. Predmetom tejto projektovej dokumentácie je modernizácia a rekonštrukcia dvojpodlažného objektu v meste Tlmače s vlastnými prípojkami na inžinierske siete a vlastným parkovaním pred rekonštruovanou a modernizovanou budovou. Stavebný pozemok sa nachádza v zastavanom území mesta Tlmače s vybudovanou infraštruktúrou v mierne svahovitom teréne prevažne tvoreným trávnatým porastom.

Celkové urbanisticko-architektonické riešenie denného stacionáru v meste Tlmače rešpektuje okolitú zástavbu, urbanistické a funkčné nadväznosti predmetnej lokality.

2. Umiestnenie stavby, urban. a dopravné riešenie

Predmetná modernizovaná a rekonštruovaná budova v meste Tlmače je situovaná na parc. č. 5999/132 v meste Tlmače. Odstupové vzdialenosti od okolitých stavebných objektov a stavebných pozemkov sú stanovené čo najoptimálnejšie aby neboli dotknuté záujmy vlastníkov okolitých pozemkov. Osadenie a základné priestorové parametre objektu ako aj orientácia vstupu rekonštruovanej budovy je zdokumentovaná vo výkresovej časti tejto PD.

Výškové osadenie stavby – úroveň podlahy prízemia 0,000 je stanovená v relatívnej výške +0,200 m od priľahlého terénu pred objektom.

Hmotovo - priestorové a architektonické riešenie rekonštruovaného objektu je navrhnuté tak, aby svojou modernizáciou a úpravami vhodne zapadol do existujúceho prostredia v dotknutej lokalite mesta Tlmače s dôrazom na moderný architektonický výraz pri rešpektovaní urbanistických nadväzností danej lokality. Tomu zodpovedá i výšková úroveň objektu, ktorá dosahuje v najvyššom bode strešnej konštrukcie cca +7,650m od úrovne 0,000 objektu.

Hlavný vstup do objektu sa nachádza na severozápadnej svetovej strane a vjazd na pozemok je riešený cez novonavrhovanú komunikáciu zo severovýchodnej svetovej strany. Vrátane príjazdovej komunikácie je navrhované aj parkovanie pre denný stacionár s dvomi miestami pre osoby zo zdravotným postihnutím (ZŤP) a osemnásť parkovacích miest pre osobné automobily.

Osadenie denného stacionáru v meste Tlmače vrátane odstupových vzdialeností od okolitých existujúcich objektov je podrobne riešené v grafickej časti PD v koordinačnej situácii.

3. Hmotovo-priestorové a dispozičné riešenie

Hmotovo–priestorové riešenie rekonštruovanej a modernizovanej budovy denného stacionáru v meste Tlmače je navrhnuté tak, aby zrekonštruovaný objekt vhodne zapadol do prostredia v dotknutej lokalite a zároveň aby osobitým, originálnym architektonickým riešením spĺňal vysoké kvalitatívne požiadavky. Architektonická kompozícia a stavebné úpravy pôvodného stavebného objektu sú navrhnuté striedmo a racionálne s ohľadom na funkčné využitie, prevádzkové a kvalitatívne požiadavky investora.

Rekonštruované a modernizované zariadenie denného stacionáru je riešené ako dvojpodlažná stavba, tj. s dvomi nadzemnými podlažiami s čiastočným podpivničením, kde je navrhnuté situovanie technického zázemia budovy v podobe zdroja tepla, zásobníkových ohrievačov vody prípadne jednotky vzduchotechniky.

Úprava dispozície objektu je navrhnutá jednoducho a prehľadne s uplatnením požiadaviek optimálnej rozlohy, funkčnej a prevádzkovej čistoty a variabilnosti miestností.

Hlavný vstup sa nachádza na severozápadnej svetovej strane objektu s prepojením na komunikačnú schodiskovú časť a chodbovú časť. Na tento vnútorný priestor nadväzujú jednotlivé funkčné celky denného stacionáru v meste Tlmače.

4. Stavebno-konštrukčné a materiálové riešenie

Základný konštrukčný systém existujúcej budovy v meste Tlmače je koncipovaný ako stenový, z obvodových a vnútorných nosných murovaných stien. Stropná konštrukcia je riešená ako železobetónový panelový strop. Vodorovné nosné konštrukcie – preklady a prievlaky sú riešené ako železobetónové monolitické, príp. keramické (viď výkresová dokumentácia).

Nenosné steny sú vyhotovené z tehál plných pálených a v rámci stavebných úprav budú prevažne murované z keramických tvaroviek (Porotherm alt. Pezinské tehelne).

Výrobky pre výplne otvorov do exteriéru sú uvažované plastové (alt. hliníkové), interiérové dvere budú drevené s obložkovými zárubňami.

Hmotovému a funkčnému členeniu zodpovedá i materiálové a farebné riešenie. Z povrchových materiálov a obkladových systémov fasád sa na objekte uplatní systém štruktúrovanej fasádnej omietkovej zmesi (Baumit, Caparol, Weber - Terranova a pod.) v kombinácii s obkladovými materiálmi.

V rámci ďalších stupňov projektovej dokumentácie budú podrobne riešené príslušné stolárske, zámočnícke, klampiarske, kamenárske výrobky a pod.

Tepelno-technické parametre všetkých konštrukcií sú volené čo najoptimálnejšie vo vzťahu k príslušnej STN, investičným a prevádzkovým nákladom objektu ako aj k estetickým a úžitkovým parametrom stavby.

5. Technické zariadenia

Na riešenom území sa nachádza kompletná infraštruktúra verejných sietí. Pôvodný modernizovaný a rekonštruovaný objekt bude napojený na nasledujúce inžinierske siete: vodovodná a kanalizačná prípojka pre objekt sú navrhované. V rámci projektu sa navrhuje aj nová elektrická a plynová STL prípojka. Ich umiestnenie je zobrazené v grafickej časti – koordinačnej situácii resp. v jednotlivých častiach tejto PD. Objekt bude vybavený príslušnými rozvodmi a zariadeniami zdravotechniky, vykurovania, elektroinštalácie a slaboprúdovej techniky.

Zdravotechnika

Viď časť PD zdravotechniky.

ÚSTREDNÉ KÚRENIE

Viď časť PD ústredného kúrenia.

Elektroinštalácia

Viď časť PD elektroinštalácie.

PLYNOINŠTALÁCIA

Viď časť PD plynoinštalácie.

6. Vplyv stavby na zdravie a životné prostredie

Likvidácia odpadov

Modernizovaná a rekonštruovaná budova za účelom vytvorenia denného stacionáru v meste Tlmače nebude mať žiadny negatívny vplyv na okolie stavby a na životné prostredie. Výstavbou objektov a úpravou okolitých priestranstiev sa dosiahne vyššia estetická úroveň a kvalita životného prostredia.

Objekty vzhľadom na svoj charakter neprodukujú odpady s osobitnými nárokmi na likvidáciu. Splaškové vody budú odvádzané do verejnej splaškovej kanalizácie. Odvoz komunálneho odpadu bude riešený v rámci mestskej likvidácie odpadu.

Pre zabezpečenie tepelnej pohody t.j. pre potrebný tepelný výkon bude slúžiť plynový kotol (typ podľa výberu investora) umiestnený v technickej miestnosti. Menovitý výkon kotla je 5,9 – 24,5 kW. (viď. PD Vykurovanie)

Stavba pri dodržaní projektovaných parametrov nemá negatívny vplyv na kvalitu životného prostredia. Výstavba objektov a jeho prevádzka nebudú mať zhoršujúci vplyv na životné prostredie, nakoľko nedôjde k manipulácii s nebezpečnými látkami.

**Kategorizácia odpadov** vznikajúcich stavbou a užívaním objektu podľa vyhlášky MŽP SR č. 365/2015 z.z., ktorý ustanovuje katalóg odpadov o znení neskorších noviel:

**a/ po dobu výstavby:**

číslo druh odpadu množstvo mj. Kategória

10 11 03 odpadové vláknité materiály na báze skla O

Odrezky vláknitej tepelnej izolácie 0.1 t

15 01 01 obaly z papiera a lepenky O

Kartónové a papierové obaly 0.3 t

15 01 02 obaly z plastov O

Ovinovacie fólie, plastové obaly 0.3 t

17 01 01 betón O

Vybúrané komunikácie 0.2 t

17 01 02 tehly O

Odpad z prírezovtehloblokov 0.4 t

17 01 03 obkladačky, dlaždice keramika O

Odrezky obkladov a dlažieb 0.1 t

17 02 01 drevo O

Odrezky z drevených atyp. debnení, obaly 0.8 t

Výrub stromov a kríkov 0.3 t

17 04 05 železo, oceľ O

Odrezky zámoč. a klampiarskych výrobkov 0.2 t

17 05 06 výkopová zemina iná ako uvedené v 17 05 05 O

vykopaná zemina základov a inž. Sietí 3.0 m3

17 09 04 zmiešané odpady stavieb a demolácií iné O

ako uvedené v 17 09 01, 17 09 02 a 17 09 03

Odpad zo stavebnej činnosti, (čistenie stavby) 2.5 t O

**b/ počas prevádzky:**

200301 Zmesový komunálny odpad,

predpokladané množstvo cca 8 m3 /rok

Odpady budú zneškodňované na skládke príslušnej triedy v zmysle platnej legislatívy. Generálny dodávateľ stavebných prác bude postupovať rovnako aj pri likvidácii stavebného odpadu. Technické a konštrukčné riešenie bude rešpektovať v plnom rozsahu platné vyhlášky a normy a bude zaručovať ochranu životného prostredia.

7. Dotknuté ochranné pásma, alebo ochranné územia

Danej lokality sa nedotýkajú ochranné pásma alebo ochranné územia, ktoré by boli v kolízii s navrhovanou stavbou.

8. Terénne a sadovnícke úpravy

Súčasťou komplexného riešenia exteriéru objektu sú aj navrhované spevnené plochy, terénne a sadovnícke úpravy.

Spevnené plochy pozostávajú z chodníkov, parkovania a vjazdu na pozemok. Úpravy povrchov na spevnených plochách budú pozostávať zo zámkovej dlažby vyššej kvalitatívnej triedy, doplnkovo na odkvapových chodníkoch bude použitý riečne valúny-triedený štrk väčšej frakcie.

Riešenie spevnených plôch podrobnejšie viď. grafickú časť – koordinačná situácia.

9. Zásady organizácie výstavby

Pre účely staveniska sa bude využívať predovšetkým vlastný pozemok. Stavenisko bude ohradené a sprístupnené zo spevnenej miestnej komunikácie. Za usporiadanie staveniska, organizáciu výstavby a dodržanie podmienok bezpečnosti a ochrany zdravia pri uskutočňovaní stavby zodpovedá jej vybraný zmluvný zhotoviteľ. Vybraný zmluvný dodávateľ zabezpečí zjednodušenú dokumentáciu “ Plán organizácie výstavby “, ktorý predloží na odsúhlasenie objednávateľovi a GPP.

**Kováč Architects s.r.o.**

Štvrť SNP 997/11

Galanta 924 01

PROJEKT STAVBY pre stavebné konanie

**DENNÝ STACIONÁR V MESTE TLMAČE**

**C. TECHNICKÁ SPRÁVA**

Tlmače, k.ú. Tlmače, č. parc.: 5999/132

Investor – objednávateľ:

Mesto Tlmače, Nám Odborárov č. 10, 935 21 Tlmače

Apríl 2019

**1. Základné údaje**

Celková zastavaná plocha : 739,40 m2

- vlastná stavba : 739,40 m2

- terasa : 78,68 m2

Celková úžitková plocha 1.NP : 590,71 m2

Celková úžitková plocha 2.NP : 297,72 m2

Celková úžitková plocha 1.NP + 2.NP : 888,43 m2

Celkový obostavaný priestor : 3840,00 m3

Počet podlaží : 2 nadzemné + 1 čiastočné podpivničenie :

Spevnené plochy:

Chodníky : 195,97 m2

Pojazdné plochy : 286,43 m2

Nespevnené plochy:

Okapové chodníky/vymývaný štrk : 61,99 m2

Zeleň : 6288,60 m2

Parcelné číslo : 5999/132

Výmera parcely : 8361 m2

Index zastavaných plôch : 0,085 (8,5%)

Koeficient zelene : 0,75 (75%)

2.Stavebno technické a materiálové riešenie

Výkopy

V rámci rekonštrukcie a modernizácie pôvodného stavebného objektu nedochádza k výkopovým prácam a zosilneniam pôvodných základových konštrukcií objektu.

Základové konštrukcie

Základové konštrukcie objektu tvoria základové pásy a pätky z betónu s doplnkovou výstužou so základovou škárou siahajúcou do úrovne -1,200 m od úrovne 0,000 podľa projektovej dokumentácie. Základy sú z armovaného betónu C20/25 s doplnkovou výstužou. Pod základovými konštrukciami aj podkladovým betónom je podkladové lôžko hrúbky 100 mm zo zhutneného štrkopiesku. Všetky parametre pôvodných základových konštrukcií sú odhadované a presnejšie sú riešené v projektovej dokumentácii stavby (PD časť Architektúra).

Zvislé nosné konštrukcie

Nosné zvislé konštrukcie navrhovaného domu seniorov sú navrhnuté ako obvodové murované steny hr. 300 mm z keramických tvaroviek Porotherm 30 Profi s celoplošným lepidlom a zateplené tepelnou izoláciou z minerálnej vlny hr. 150 mm resp. 50 mm a vnútorné nosné steny hr. 250 mm z keramických tvaroviek Porotherm 30 Profi s celoplošným lepidlom. Pod finálnu omietku pri styku rôznych materiálov sa použijú rohové kútové sieťky s min. prekrytím 150 mm.

Zvislé nenosné konštrukcie

Nenosné zvislé deliace konštrukcie - priečky hr. 150 mm budú realizované z keramických tvaroviek Porotherm 14 Profi s celoplošným lepidlom.

Vodorovné nosné konštrukcie

Stropná konštrukcia rekonštruovanej a modernizovanej budovy je riešená ako železobetónová zo stropných železobetónových dutinových panelov. (viď. PD Statika)

Strešnú konštrukciu bude tvoriť navrhovaný drevený väzníkový krov. Väzníky budú uložené na pomúrnici. Pomúrnica bude kotvená do železobetónových vencov kotviacimi hákmi so závitovými tyčami.

Ostatné železobetónové konštrukcie ako preklady a stĺpy sú navrhnuté z betónu C20/25, betonárskej výstuže z oceľe 10505(R) resp. B 500 B – pozri časť statika.

Zastrešenie

Zastrešenie rekonštruovanej a modernizovanej budovy tvoria dve ploché strechy so sklonom 1,5° a 3°. Nad 1. NP je navrhovaná rekonštrukcia strešného plášťa a to vytvorením nových vrstiev strešného plášťa so sklonom 3°. Nad 2. NP je navrhovaná rekonštrukcia strešného plášťa vrátane vyhotovenia nových nosných prvkov strechy – väzníkov, a to vytvorením nových vrstiev strešného plášťa so sklonom 3°. Krytinu oboch navrhovaných striech bude tvoriť PVC strešná fólia. Odvodnenie strechy je vyriešené poplastovanými kruhovými dažďovými zvodmi do vsakovacej jamy.

Izolácie proti zemnej vlhkosti

Hydroizoláciu previesť z izolačnej fólie Fatrafol 804 (PVC-P), chránenou geotextíliouTatratex

> 300g/m2. Izolácia sa musí vyviesť na steny 300 mm nad upravený terén.

Izolácie tepelné

Celá podlaha prízemia je odizolovaná tepelnou izoláciou z polystyrénu, táto izolácia je kladená na separačnú vrstvu – geotextília (dodržanie technologickej prestávky).

Spodná stavba – styk s terénom je tepelne zaizolovaný extrudovaným polystyrénom. Obvodové nosné steny budú zaizolované tepelnou izoláciou z minerálnej vlny hr. 150mm.

Strop objektu je tepelne izolovaný dvomi vrstvami izolácie hr. 200+250mm.

Priestor medzi rámami okien a fasád a osteniami sa vyplní PUR penou v dod. výplní otvorov. K okenným a dverným rámom sa priložia pásiky z NOBASIL-u FKD 30, resp. FKD 20.

Všetky konštrukcie z tepelného hľadiska sú navrhnuté tak, aby vyhovovali súčasne platnej tepelnotechnickej norme STN 73 0540 a súčasne minimalizovali tepelné mosty, a tým redukovali tepelné straty a prispeli k energetickej efektívnosti budovy.

Potery

V podlahách sa prevedú vrstvy betónovej mazaniny vystuženej sieťovinou 150x150/6 v hrúbke 60 mm. Mazaninu po obvode stien oddilatovať pásikom polystyrénu hr. 10 mm resp. NOBASILOM PTE.

Vonkajšie omietky

Sú navrhnuté ako tenkovrstvové cementové hr. 3 mm s armovacou sieťkou na ktoré sa nanesie tenkovrstvová ušľachtilá - štrukturovaná omietka hr. 2 mm.

Vonkajšie obklady

Časť prízemia bude zvýraznená obkladom z obkladových keramických pásikov TERCA KLINKER (farebný odtieň - výber podľa vzorky).

Vnútorné omietky

Vnútorné murované steny sa opatria interiérovou vápennocementovou omietkou, hrúbka omietky cca 15 mm.

Na omietky previesť náter Jupol nanášaný valčekom, alternatívne v kombinácii s ušľachtilou stierkou hr. 2 mm (podľa požiadaviek stavebníka).

Vnútorné obklady

V hyg. zariadeniach vytvoriť keramický obklad do výšky 2,2 m a na svetlú výšku miestnosti . Nárožia a ukončenia obkladu previesť aplikovaním kovových líšt. Keramický sokel výšky 100 mm pri keramických dlažbách ukončiť plastovou štvrťkruhovou lištou zn. Protector v dodávke dlažby.

Pri realizácii stavby sa vyberie typ jednotlivých dlažieb podľa vzorky a po konzultácii s GP-architektom.

Vnútorné podhľady

Stropná konštrukcia bude z interiérovej strany opatrená zaveseným resp. spusteným sadrokartónovým podhľadom. V sociálnych miestnostiach zo sadrokartónu s prevedením do mokrého prostredia. Montáž sadrokartónu previesť v zmysle technologického predpisu so zreteľom najmä na styky s ostatnými pevnými časťami stavby, pretmelenie stykov atď..

Nátery

Vnútorné omietky opatriť bielym náterom JUPOL nanášaným valčekom. Sadrokartónové konštrukcie po vyspravení opatriť bielym náterom na báze latexu – JUPOL nanášaný valčekom.

Vonkajšie výplne otvorov

Vonkajšie výplne okenných otvorov sa prevedú ako plastové alt. hliníkové zasklené izolačným trojsklom s tepelnoizolačnými vlastnosťami k=0,7 KW-1m2. Kovanie celoobvodové far. Odtiž hnedá- imitácia dreva - povrchová úprava. Montáž okien podľa technologického predpisu. Styk rámu okna a murovaného ostenka vytmeliť silikónovým tmelom. Priestor medzi rámom a ostením okien a vonk. Dverí vyplniť Purpenou. Súčasťou dodávky okien je vnútorný prefabrikovaný parapet hr. 25 mm s melaminovou fóliou, darebný odtiž podľa odtieňu okenných konštrukcií. Vonkajší parapet z pozinkovaného plechu opatrený protikoróznym náterom.

Vnútorné výplne otvorov

Vnútorné výplne otvorov, dvere drevené plné a s presklením, budú osadené do drevenej obložkovej zárubne- povrchová úprava dverí je melaminová fólia, odtiž podľa vzorky. Dvere sú navrhnuté v bezprahovej úprave s prechodovými lištami resp. s prahom podľa požiadaviek investora. Kovanie: prírodný kov – striebrosivá matná povrchová úprava, resp. podľa výberu a požiadaviek stavebníka a po dohode s autorom a GP-architektom.

Podlahy

Nášľapné vrstvy podlahy objektu sa prevedú podľa špecifikácie podláh vo výkresoch pôdorysov.

Sokel ker. dlažieb previesť typovou soklovou tvarovkou alebo tvarovkou rezanou opatrenou kovovou, prípadne plastovou štvrťkruhovou lištou zn. Protector.

Dlažbu upevniť k podkladu lepidlom UzinFliesuritflex hr. 3 mm. Dlažby škárovať systémovými škárovacími hmotami zn. Baumit, alt. Uzin. V dodávke dlažieb je i prevedenie dilatačných ukončujúcich a prechodových profilov.

Typy podláh budú vyšpecifikované vo výpise podláh v textovej časti dokumentácie pre realizáciu stavby resp. výber podľa vzorky po dohode investora s architektom.

Klampiarske výrobky

Podrobnosti a výpisy klampiarskych výrobkov budú spracované v realizačnom stupni PD.

Zámočnícke výrobky

Podrobnosti a výpisy zámočníckych výrobkov budú spracované v realizačnom stupni PD.

Stolárske výrobky

Stolárske výrobky sa uplatnia v kuchynských linkách a v prefabrikovaných vnútorných parapetoch. Podrobnosti a výpisy stolárskych výrobkov budú spracované v realizačnom stupni PD.

Ostatné skutočnosti

Výrobky zabudované do stavby musia byť v zmysle zákona o stavebných výrobkoch č. 10/1998 Z.z. preukázané technickým osvedčením alebo preukázaním zhody. Všetky práce, technologické postupy a konštrukcie musia byť vykonané alebo zhotovené podľa platných STN, ďalej je zhotoviteľ stavby povinný rešpektovať STN 730424 o prípustných rozmerových odchýlkach od projektovaného stavu. Všetky odchýlky zistené počas realizácie stavby od projektom predpokladaného stavu je nutné oznámiť projektantovi. Tento zápisom do stavebného denníka potvrdí alebo upraví projektované riešenie príslušnej konštrukcie alebo zariadenia.

**Všetky dielenské dokumentácie spracovávané jednotlivými subdodávateľmi konštrukcií a zariadení je nutné pred započatím výroby odsúhlasiť písomne s generálnym projektantom**.

Bezpečnosť a ochrana zdravia

Počas realizácie stavby je nutné dodržať predpisy o bezpečnosti práce a technických zariadení pri stavebných prácach podľa vyh. č. 124/2006, 309/2007, 140/2008, 470/2011 zb.

Upozornenie

**Táto dokumentácia je v časti architektonického riešenia architektonickým dielom a je chránená autorským zákonom. Každé použitie diela je podmienené udelením súhlasu autora. Autor má vyhradené právo na autorskú korekciu diela – dozor nad zhotovovaním stavby.**

………………………………………….

Ing.arch. Ing. Ján Kováč, a.a.